b'\n_START_ARTICLE_\nM\xc3\xb5\xc3\xb5tes\xc3\xbcsteem\n_START_PARAGRAPH_\nM\xc3\xb5\xc3\xb5tes\xc3\xbcsteem on tehniline m\xc3\xb5\xc3\xb5tmiste s\xc3\xbcsteem, mis on tavaliselt ette n\xc3\xa4htud kasutamiseks t\xc3\xb6\xc3\xb6stuslikus keskkonnas v\xc3\xb5i teadusuuringutes. V\xc3\xa4ga olulised kasutusalad on ka kosmoseuuringud ja biomeditsiin, kus enamik biomeditsiinitehnilisi lahendusi kujutab endast teatavat m\xc3\xb5\xc3\xb5tes\xc3\xbcsteemi._NEWLINE_T\xc3\xa4nap\xc3\xa4evased m\xc3\xb5\xc3\xb5tes\xc3\xbcsteemid on \xc3\xbclekaalukalt elektroonsed, kuigi sisaldavad vajaduse korral ka elektrilisi ja mitteelektrilisi osi._NEWLINE_M\xc3\xb5\xc3\xb5tes\xc3\xbcsteem koosneb m\xc3\xb5\xc3\xb5tevahenditest, mis on \xc3\xbchenduskaablite v\xc3\xb5i sidevahendite abil \xc3\xbchendatud m\xc3\xb5\xc3\xb5teandmete vastuv\xc3\xb5tjaga, mis registreerib ja t\xc3\xb6\xc3\xb6tleb m\xc3\xb5\xc3\xb5teandmeid ning milleks tavaliselt on arvuti._NEWLINE_M\xc3\xb5\xc3\xb5tes\xc3\xbcsteemid on m\xc3\xb5\xc3\xb5teelektroonika \xc3\xbcks k\xc3\xb5ige olulisemaid rakendusi._NEWLINE_M\xc3\xb5\xc3\xb5tes\xc3\xbcsteemi osade vahelise side jaoks on kasutusel kas juhtmetega v\xc3\xb5i juhtmeteta sidevahendid. Teatud juhtudel kasutatakse sidevahendiks Ethernetti v\xc3\xb5i Internetti. Varem on selleks kasutatud mitmeid spetsiaalseid liideseid nagu seda olid  HP-Bus ja muud sellel baseeruvaid lahendused 1970ndatel (IEC Instrument Bus), CAMAC veelgi varasemast perioodist, ning arvutite interfeisse (\xc3\xbchendussiine/\xc3\xbchissiine)._NEWLINE_M\xc3\xb5\xc3\xb5tes\xc3\xbcsteem v\xc3\xb5ib olla automaatikas\xc3\xbcsteemi osaks._NEWLINE_Tuntuimad m\xc3\xb5\xc3\xb5tes\xc3\xbcsteemid on tehnoloogiliste protsesside iseloomulike parameetrite m\xc3\xb5\xc3\xb5tes\xc3\xbcsteemid, n\xc3\xa4iteks ehitusmaterjalide t\xc3\xb6\xc3\xb6stuses ja keemiat\xc3\xb6\xc3\xb6stuses, aga ka hoonetesse sisse ehitatud m\xc3\xb5\xc3\xb5tes\xc3\xbcsteemid hoonete sisekliima j\xc3\xa4lgimiseks ja juhtimiseks._NEWLINE_M\xc3\xb5\xc3\xb5tes\xc3\xbcsteemid v\xc3\xb5ivad olla ka hajusa struktuuriga (ilma keskse juhtimiseta)._NEWLINE_Erilise osa m\xc3\xb5\xc3\xb5tes\xc3\xbcsteemidest moodustavad biomeditsiiniliste m\xc3\xb5\xc3\xb5tmiste s\xc3\xbcsteemid (alates patsiendi monitooringu s\xc3\xbcsteemidest).'